
                                             Nr.4c-3/219/2015
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.13/2015 privind înfiinţarea, organizarea şi funcţionarea Agenţiei Naţionale pentru Achiziţii Publice, transmis cu adresa nr. P.L.x. 509 din 24 iunie 2015.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                             Nr.4c-3/219/2015
R A P O R T
asupra proiectului de Lege pentru aprobarea Ordonanţei de urgenţă a Guvernului nr.13/2015 privind înfiinţarea, organizarea şi funcţionarea Agenţiei Naţionale pentru Achiziţii Publice


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.13/2015 privind înfiinţarea, organizarea şi funcţionarea Agenţiei Naţionale pentru Achiziţii Publice, transmis cu adresa nr.P.L.x. 509 din 24 iunie 2015 şi înregistrat la comisie cu nr.4c-3/219 din 25 iunie 2015.


Consiliul Legislativ, cu avizul nr.509/21.05.2015, avizează favorabil proiectul de ordonanţă de urgenţă cu observaţii şi propuneri, preluate de iniţiator.



Senatul, în  şedinţa din 23 iunie 2015, a adoptat proiectul de lege.



Comisia pentru muncă şi protecţie socială şi Comisia juridică, de disciplină şi imunităţi, cu avizele nr.4c-7/524/01.09.2015, respectiv nr.PLx509/2015/03.09.2015, avizează favorabil proiectul de lege. Comisia pentru buget, finanţe şi bănci, cu avizul nr.4c-2/634/09.09.2015, avizează favorabil proiectul de lege cu un amendament admis al domnului deputat Vasile Horga – PNL.


Proiectul de lege are ca obiect reglementarea înfiinţarea, organizarea şi funcţionarea Agenţiei Naţionale pentru Achiziţii Publice prin preluarea atribuţiilor, activităţii şi a personalului de la Autoritatea Naţională pentru Reglementarea şi Monitorizarea Achiziţiilor Publice. Principala atribuţie a noii entităţi vizează elaborarea şi implementarea Strategiei Naţionale în domeniul achiziţiilor publice, în conformitate cu obligaţiile asumate de Guvernul României faţă de Comisia Europeană. În cadrul grupului de lucru cu Comisia Europeană s-a conturat necesitatea existenţei unei singure structuri stabile şi dedicate care să asigure coordonarea şi implementarea măsurilor ce vor fi stabilite prin Strategia Naţională în domeniul achiziţiilor publice.


Membrii Comisiei pentru industrii şi servicii au examinat proiectul de lege în şedinţa din 16 septembrie 2015 şi au hotărât, în unanimitate, să propună Plenului Camerei Deputaţilor adoptarea proiectului de lege în forma adoptată de Senat, cu un amendament respins prevăzut în anexă.



La lucrările comisiei au participat, în calitate de invitaţi, din partea Agenţiei Naţionale pentru Achiziţii Publice: doamna Roxana Mînzatu – preşedinte şi domnul Dumitru Dominic – director general.


La lucrările comisiei au fost prezenţi 18 de deputaţi din totalul de 18 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Anexa
A M E N D A M E N T E     R E S P I N S 

	Nr.

crt.
	Text OUG nr.13/2015


	Amendamente respins/Autor
	Motivaţia susţinerii/Motivaţia respingerii
	Camera Decizională

	0
	1
	2
	3
	4

	1.
	__________
	La art.3, după lit.d) se introduce o nouă literă, după cum urmează:

„d1) aplică sancţiunile contravenţionale prevăzute de lege autorităţilor contractante şi/sau persoanelor fizice implicate în derularea activităţilor de achiziţii publice;”

Dep.Vasile Horga – PNL


	Motivaţia susţinerii:
_________
Motivaţia respingerii:

Atribuţiile sunt prevăzute în art.11 din Hotărârea Guvernului nr.634/2015.
	Camera Deputaţilor


                             

 PREŞEDINTE,                                



  SECRETAR,

                                 
    Iulian Iancu                                  


    Bogdan Radu Ţîmpău
Consilieri parlamentari,

Isabela Patricia Robe

Cristina Donea

